1999. aasta Ida-Timori kriis
1999. aasta Ida-Timori kriis sai alguse Indoneesia-meelsete relvarühmituste rünnakutest tsiviilisikute vastu ja laienes üldisele vägivallale kogu riigis, mille keskus oli pealinnas Dilis. Vägivald tugevnes pärast seda, kui enamus hääleõiguslikest Ida-Timori valijatest hääletas Indoneesiast iseseisvumise poolt. Arvatakse, et selles konfliktis hukkus umbes 1 400 tsiviilisikut. Ida-Timorisse lähetati rahu loomiseks ja säilitamiseks ÜRO volitatud rahuvalvejõud (INTERFET), mis koosnesid peamiselt Austraalia kaitseväelastest.